Velhous verissä (Kiekkomaailma, #5) :: Terry Pratchett - Risingshadow
(Kiekkomaailma, #5)
Alkuperäinen nimi: Sourcery
Alkuteos ilmestynyt 1988. Suomentanut Mika Kivimäki. Kannen kuva: Josh Kirby.
1. painos 2002. Sidottu, kansipaperi.
2. painos 2005. Nidottu.
Velhous verissä on jo kolmas kirja Rincewind-velhon toilailuista – edelliset olivat Magian väri ja Valon tanssi. Jälleen kerran Kiekkomaailman kohtalo on Rincewindin enemmän tai vähemmän kömpelöissä käsissä...
Olipa kerran mies, jonka kahdeksannen pojan kahdeksannesta pojasta piti tuleman kirkasotsainen kelpo velho. Jotakin kuitenkin meni pieleen, ja kymmenvuotiaana, pahansisuisena koltiaisena poika päättää kaapata Kiekkomaailman valtaansa – isän hengen ohjaillessa häntä velhosauvan välityksellä.
Pojan puuhia vastustaa ennen muuta Rincewind kipittävine Matkalaukkuineen sekä Cohen Barbaarin tytär, hyvinkin isänsä veroinen neitokainen...
muokattu 17.01.2015
Kirjoittanut Emelie 10.02.2017
Ihan luettava Rincewind-tarina, kevyt ja paikoitellen huvittavakin. Tässä oli taas ehkä hiukan liiaksi koheltamista minun makuuni... Alankin kääntymään useimmin kuulemani mielipiteen suuntaan Rincewindistä. Tarinana tämä oli hyvä ja pidin ideasta, mutta kokonaisuutena ei kolahtanut. Tämä oli hyvin samanhenkinen kuin Valon tanssi, jopa liikaa. Tässä oli pahasti toiston makua, joka toki saattaa olla tarkoituksellistakin, mutta en silti ollut vaikuttunut.